EUROOPAN KOMISSIO Bryssel 5.7.2016 COM(2016) 439 final KOMISSION KERTOMUS EUROOPAN PARLAMENTILLE JA NEUVOSTOLLE ULKOSUHTEISIIN LIITTYVIEN HANKKEIDEN TAKUURAHASTO JA SEN HALLINNOINTI VUONNA 2015 {SWD(2016) 220 final}



Sisällys 1.Johdanto 2.Rahaston taloudellinen tilanne 31. joulukuuta 2015 2.1.Rahaston pääoman liikkeet 2.2.Merkittävät liiketoimet 2.3.Raportointipäivän jälkeen tehty merkittävä liiketoimi 2.4.Tilinpäätöksen esittäminen 2.4.1.Laatimisperusteet 2.4.2.Rahaston konsolidoimattomat tilinpäätökset 31. joulukuuta 2015 3.Maksut rahastoon tai rahastosta 3.1.Yleisestä talousarviosta rahastoon suoritettujen maksujen oikeusperusta 3.2.Yleisestä talousarviosta tai yleiseen talousarvioon varainhoitovuonna suoritetut maksut 3.2.1.Rahaston rahoittaminen 3.2.2.Rahaston rahoitusomaisuuden sijoittamisesta saadut korot 3.3.2.Rahoitustoiminnan tuotot 3.2.4.Toiminnan tuotot ja kulut 4.Rahaston varojen käyttö 4.1.Maksulaiminlyöntien seurauksena suoritetut maksut 4.2.EIP:n palkkio

1.Johdanto Takuurahasto ulkosuhteisiin liittyville hankkeille (jäljempänä ’rahasto’) perustettiin 25. toukokuuta 2009 annetulla neuvoston asetuksella (EY, Euratom) N:o 480/2009 (jäljempänä ’rahastoasetus’). Jos lainansaaja laiminlyö Euroopan unionin myöntämän tai takaaman lainan takaisinmaksun, laina maksetaan takaisin rahastosta. Rahastoasetuksen 7 artiklan mukaisesti komissio antoi rahaston varainhoidon Euroopan investointipankin (EIP) hoidettavaksi yhteisön ja EIP:n välisen, 25. marraskuuta 1994 allekirjoitetun ja myöhemmin 23. syyskuuta 1996, 8. toukokuuta 2002, 25. helmikuuta 2008 ja 9. marraskuuta 2010 muutetun sopimuksen mukaisesti. Rahastoasetuksen 8 artiklassa säädetään seuraavaa: ”Komissio toimittaa viimeistään seuraavan varainhoitovuoden toukokuun 31 päivänä Euroopan parlamentille, neuvostolle ja tilintarkastustuomioistuimelle vuosikatsauksen rahaston tilanteesta ja hoidosta edellisenä varainhoitovuotena.” Nämä tiedot esitetään tässä kertomuksessa sekä komission yksiköiden valmisteluasiakirjassa. Tiedot perustuvat EIP:ltä sopimuksen mukaisesti saatuihin tietoihin. 2.Rahaston taloudellinen tilanne 31. joulukuuta 2015 Rahaston taloudellisella tilanteella tarkoitetaan rahaston vuonna 1994 tapahtuneesta perustamisesta lähtien kertyneiden rahavirtojen summaa. 2.1.Rahaston pääoman liikkeet Rahaston varat olivat yhteensä 2 343 091 110,14 euroa (ks. valmisteluasiakirjan liite: rahaston taloudellinen tilanne 31. joulukuuta 2015, EIP:n mukaan). Summaan sisältyvät seuraavat rahaston perustamisesta lähtien kertyneet määrät: Takuurahasto Määrä 31.12.2015 Määrä 31.12.2014 Muutos 2014-2015 Rahoitusosuudet talousarviosta rahastoon 4 000 358 104,00 3 743 236 312,00 257 121 792,00 Päättyneiden varainhoitovuosien nettotulokset 940 394 573,31 908 051 618,54 32 342 954,77 Rahaston laiminlyödyistä maksueristä suorittamien maksujen takaisinperintä 578 854 353,78 578 854 353,78 - Muiden lyhytaikaisten velkojen vaihtelu 23 101 194,04 23 084 839,03 16 355,01 Myöhässä olevista suorituksista perityt maksut (vuodelta 2002) 5 090 662,91 5 090 662,91 - Takauksen perusteella suoritetut maksut –705 104 452,97 –644 939 881,42 –60 164 571,55 Ylijäämän palautukset talousarvioon (myös uusien jäsenvaltioiden liittymisestä johtuva poikkeuksellinen palautus talousarvioon) –2 531 726 712,72 –2 531 726 712,72 - Salkun arvon mukauttaminen IFRS-standardeihin perustuvan arvonmäärityksen mukaisesti 32 123 387,79 56 101 855,45 –23 978 467,66 Rahaston kirjanpitoarvo (vastaavat yhteensä) 2 343 091 110,14 2 137 753 047,57 205 338 062,57 Rahaston kirjanpitoarvo kasvoi noin 205 miljoonaa euroa vuonna 2015. Tämä johtuu seuraavista seikoista: Arvonnousu Talousarviosta maksettiin 257 miljoonaa euroa (rahoitettava määrä), jotta rahasto pääsisi 9 prosentin tavoitesummaan. Rahoitustoimien nettotulot olivat 32 miljoonaa euroa. Arvonlasku Rahasto kattoi Syyrian laiminlyömät maksut, joiden kokonaissumma on 60 miljoonaa euroa. Salkun arvo laski 24 miljoonaa euroa, mikä johtui arvon mukautuksesta markkinahintaan.

2.2.Merkittävät liiketoimet (1)EIP:llä on ollut marraskuusta 2011 lähtien maksamattomia erääntyneitä valtionlainaa koskevia saatavia Syyrialta. Tämän vuoksi EIP on sen ja EU:n välisen takuusopimuksen mukaisesti turvautunut EU:n takuurahastoon 29 kertaa 31. joulukuuta 2015 mennessä. Rahastosta on maksettu kaikkiaan 225,1 miljoonaa euroa (ks. kohta 4.1 ”Maksulaiminlyöntien seurauksena suoritetut maksut”). (2)Talousarviosta rahastoon maksettava rahoitusosuus määritettiin helmikuussa 2015 rahastoasetuksen 3 ja 5 artiklan mukaisesti: Rahastoasetuksen 3 artiklassa rahaston tavoitesummaksi vahvistetaan 9 prosenttia kustakin toimesta aiheutuvien pääomasitoumusten kokonaismäärästä, johon lisätään maksamattomat erääntyneet korot. Rahastoasetuksen 5 artiklan mukaan talousarviosta rahastoon vuonna n + 1 siirrettävän määrän perusteena on vuoden n – 1 lopun tavoitesumman ja rahaston varojen nettoarvon välinen erotus, joka lasketaan vuoden n alussa. Jotta rahaston varat kattaisivat 9 prosenttia voimassa olevien pääomasitoumusten kokonaismäärästä, vuoden 2016 talousarvioon sisällytettiin 257,1 miljoonan euron määrä rahastoon maksettavaa osuutta varten. Joulukuun 31. päivänä 2014 tavoitesumma oli 2 371,8 miljoonaa euroa eli 9 prosenttia voimassa olevien takauksen saaneiden toimien kokonaismäärästä (26 353,2 miljoonaa euroa). Joulukuun 31. päivänä 2014 tavoitesumman ja rahaston nettovarojen (2 114,7 miljoonaa euroa) välinen erotus oli 257,1 miljoonaa euroa. Vastaava määrä pyydettiin rahaston rahoittamiseen vuonna 2016. Neuvosto ja Euroopan parlamentti hyväksyivät sen marraskuussa 2015 osana vuoden 2016 talousarvion hyväksyntää. Tämän jälkeen se katsottiin rahaston saatavaksi unionin talousarviosta. (3)Helmikuussa 2015 talousarviosta siirrettiin rahastoon 144,4 miljoonaa euroa. Tämä summa vastasi talousarviosta vuonna 2015 rahoitettavaa määrää (ks. yksityiskohdat kohdassa 3.2.1 ”Rahaston rahoittaminen”). 2.3.Raportointipäivän jälkeen tehty merkittävä liiketoimi Helmikuussa 2016 talousarviosta siirrettiin rahastoon 257,1 miljoonaa euroa. Tämä summa vastasi talousarviosta vuonna 2016 rahoitettavaa määrää. 2.4.Tilinpäätöksen esittäminen 2.4.1.Laatimisperusteet Rahaston tilinpäätös (samoin kuin konsolidoimattomat tilinpäätökset) on laadittu Euroopan komission tilinpitäjän hyväksymien kirjanpitosääntöjen mukaisesti siten kuin valmisteluasiakirjassa on selitetty, ja erityisesti on otettu huomioon ”Kirjanpitosääntö nro 11 – Rahoitusvälineet”. 2.4.2.Rahaston konsolidoimattomat tilinpäätökset 31. joulukuuta 2015 Rahaston konsolidoimattomat tilinpäätökset laaditaan niiden kirjanpitotapahtumien huomioon ottamiseksi, joita ei ole sisällytetty EIP:n laatimaan rahaston tilinpäätökseen (ks. valmisteluasiakirja). Niinpä rahaston kokonaisvarat EIP:n laatimassa tilinpäätöksessä ovat 2 343 091 110,14 euroa, kun ne konsolidoimattomissa tilinpäätöksissä ovat 2 107 985 583 euroa. Konsolidoimattomiin tilinpäätöksiin sisällytetään kaikki rästit samoin kuin viivästyneille summille (31.12.2015 kokonaisuudessaan järjestämättömät lainat) kertyneet korot ja muut siirtyvät erät siihen asti, että rahastolle kuuluvat määrät on maksettu kokonaisuudessaan takaisin. Rahastolla on siten täydelliset, vuoden loppua koskevat tilinpäätökset, jotka yhdistetään EU:n konsolidoituun tilinpäätökseen. Konsolidoimattomien tilinpäätösten vaihtuviin vastaaviin sisältyy EIP:n 22 016 265 euron väliaikainen saatava maksamattomista takausvaateista ja niihin liittyvistä eristä, joiden osalta EIP on Syyrian velkoja vaateen maksamiseen saakka. Lyhytaikaisiin velkoihin sisältyy EIP:lle maksettava 22 763 789 euron saatava maksamattomista takausvaateista ja niihin liittyvistä eristä. Takuurahasto: konsolidoimaton tase Konsolidoimattomalla taseella tarkoitetaan tasetta, joka on laadittu sitä varten, että se yhdistetään unionin konsolidoidun tilinpäätöksen kanssa. Suurimmat erät selitetään taseen liitetiedoissa.



Tase – vastaavaa 31. joulukuuta 2015 31. joulukuuta 2014 PYSYVÄT VASTAAVAT 1 614 233 483 1 499 128 901 Rahoitusvarat 1 614 233 483 1 499 128 901 VAIHTUVAT VASTAAVAT 493 752 100 517 361 813 Rahoitusvarat 387 792 573 346 281 423 Saamiset 22 016 264 23 147 185 Käteisvarat ja muut rahavarat 83 943 262 147 933 205 VASTAAVAT YHTEENSÄ 2 107 985 583 2 016 490 714

Tase – vastattavaa 31. joulukuuta 2015 31. joulukuuta 2014 RAHOITTAJIEN VARAT 2 082 760 780 1 991 699 974 Euroopan komission rahoitusosuus 1 211 509 598 1 067 100 081 Käyvän arvon rahasto 32 123 388 56 101 855 Kertyneet voittovarat 839 127 794 868 498 038 PITKÄAIKAINEN VIERAS PÄÄOMA - - LYHYTAIKAINEN VIERAS PÄÄOMA 25 224 803 24 790 740 Lyhytaikaiset velat 25 224 803 24 790 740 RAHOITTAJIEN VARAT JA VELAT YHTEENSÄ 2 107 985 583 2 016 490 714

Taseen liitetiedot: Vaihtuvissa vastaavissa olevilla saamisilla tarkoitetaan lainoja, jotka oli vaadittu maksettaviksi mutta joita ei ollut vielä maksettu, ja niihin liittyviä eriä. Lainat maksettiin tammi–maaliskuussa 2016. Omaan pääomaan kuuluva kertyneet voittovarat -erä eroaa valmisteluasiakirjassa esitetystä rahaston taloudellisesta tilanteesta, mikä johtuu takausvaateiden ja sakkoseuraamusten palautuksista rahastoon. Lyhytaikaisia velkoja ovat maksamattomat takausvaateet taseen päivämääränä ja niihin liittyvät erät, EIP:lle maksettavat kertyneet takaisinperintämaksut, EIP:n hallinnointipalkkio ja tilintarkastuspalkkiot. Takuurahasto: konsolidoimaton tuloslaskelma Samaan tapaan kuin konsolidoimaton tase, konsolidoimaton tuloslaskelma on laadittu EU:n konsolidoituun tilinpäätökseen sisällyttämistä varten. 2015 2014 Toiminnan tuotot 477 789 263 355 Toiminnan kulut (1 591 683) (1 516 968) TOIMINNAN TULOS (1 113 894) (1 253 614) Rahoitustuotot 40 109 123 35 209 330 Rahoituskulut (68 365 473) (149 238 663) RAHOITUSTOIMINNAN TULOS (28 256 350) (114 029 333) VARAINHOITOVUODEN TALOUDELLINEN TULOS (29 370 244) (115 282 947) Tuloslaskelman liitetiedot: Rahoituskulut sisältävät arvonalentumistappioita siirretyistä lainoista, jotka liittyvät laiminlyötyihin maksuihin (ks. kohta 4.1). 3.Maksut rahastoon tai rahastosta Tässä jaksossa selitetään pääoman liikkeet rahastoon ja rahastosta. 3.1.Yleisestä talousarviosta rahastoon suoritettujen maksujen oikeusperusta Rahastoasetuksessa säädetään budjettivarojen tehokkaasta käytöstä varmistamalla, että rahaston rahoittaminen perustuu takauksen saaneiden voimassa olevien lainojen toteutuneisiin määriin. Voimassa olevien sitoumusten määrän kasvaessa myös rahaston tavoitesumman säilyttämisen edellyttämä rahoitusosuus EU:n talousarviosta kasvaa. Rahaston tavoitesummaksi vahvistetaan 9 prosenttia kustakin toimesta aiheutuvien, yhteisöjen pääomasitoumusten kokonaismäärästä, johon lisätään maksamattomat erääntyneet korot, mukaan lukien kaikenlaiset rahastosta katettavat toimet (EIP, makrotaloudellinen rahoitusapu ja Euratomin lainat) EU:n ulkopuolella. Tavoitesumman ja rahaston nettovarojen arvon välinen erotus joko maksetaan rahastoon budjettikohdasta 01 03 06 ”Takuurahaston rahoittaminen” tai, ylijäämätapauksessa, rahastosta talousarvioon. 3.2.Yleisestä talousarviosta tai yleiseen talousarvioon varainhoitovuonna suoritetut maksut 3.2.1.Rahaston rahoittaminen

Joulukuun 31. päivänä 2013 voimassa olevien, rahaston takaamien toimien arvo oli 23 609,2 miljoonaa euroa. Tällä perusteella 144,4 miljoonaa euroa lisättiin budjettikohtaan 01 03 06 ”Takuurahaston rahoittaminen” Euroopan unionin vuoden 2015 yleisen talousarvion menotaulukossa. Tämä määrä maksettiin yhtenä suorituksena talousarviosta rahastoon helmikuussa 2015. 3.2.2.Rahaston rahoitusomaisuuden sijoittamisesta saadut korot Sijoituspolitiikka Rahaston rahoitusomaisuus on sijoitettu sopimuksen, sellaisena kuin se on muutettuna, liitteessä määrättyjen varainhoitoperiaatteiden mukaan. Periaatteiden mukaan 20 prosenttia rahaston varoista on sijoitettava lyhytaikaisiin, enintään vuoden kuluessa erääntyviin sijoituksiin. Näihin sijoituksiin sisältyvät vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään yksi vuosi, alkuperäisestä erääntymisajasta riippumatta. Jotta säilytetään tasapaino niiden instrumenttien välillä, joilla saadaan tarvittava likviditeetti, vähintään 100 miljoonaa euroa pidetään rahamarkkinasijoituksina, erityisesti pankkitalletuksina. Enintään 80 prosenttia rahaston varoista voidaan sijoittaa joukkovelkakirjasalkkuun, jonka erääntymisaika on enintään 10 vuotta ja kuusi kuukautta maksupäivästä. Kaikkien rahaston sijoitusten keskimääräinen duraatio saa olla enintään viisi vuotta. Joukkovelkakirjoihin tehtävissä sijoituksissa on noudatettava tiettyjä erityisvaatimuksia, jotka koskevat muun muassa likviditeettiä, luottoluokkia, vastapuolien kelpoisuutta ja keskittämiseen liittyviä rajoituksia. Hyvän riskinhajautuksen varmistamiseksi saman liikkeeseenlaskijan joukkovelkakirjoihin sijoitettava kokonaissumma saa olla enintään 10 prosenttia salkun yhteenlasketusta nimellisarvosta. Tulos Makrotaloudelliset olosuhteet ja erittäin elvyttävä rahapolitiikka johtivat vuonna 2015 korkojen laskuun ja usein negatiiviseen korkotasoon. Rahaston absoluuttinen tuotto oli +0,47 prosenttia vuoden 2015 aikana, joten se ylitti vertailuarvonsa 0,9 peruspisteellä. Rahaston tuloksen vertailuarvoon on yhdistetty pääasiassa iBoxx-indeksejä (esimerkiksi Eurozone Sovereign (EUR) -indeksi ja Collateralized Covered (EUR) -indeksit) sekä lyhytaikaisen luottoriskin osalta Euribid. Rahaston tulosta paransi vuonna 2015 pääasiassa tuottokäyrän lyhyen pään aleneminen (ks. lisätietoja valmisteluasiakirjan kohdasta 1.4.2 ”Tulos”). 3.3.2.Rahoitustoiminnan tuotot Vuonna 2015 rahaston käteisvarojen ja muiden rahavarojen ja arvopaperisijoitusten korkotuotot ja siirtyneiden lainojen kertyneet korkotuotot olivat yhteensä 40 109 123 euroa. Nämä korkotuotot jakautuivat seuraavasti: Kuvaus: 2015 2014 Käteisvarojen ja muiden rahavarojen korkotuotot 17 621 267 136 Lyhytaikaisista talletuksista kertyneet korot 6 496 263 229 Käyttötilien korot 11 125 3 907 Myytävissä olevien sijoitusten korkotuotot 24 226 548 29 274 967 Saadut korot – myytävissä olevien sijoitusten salkku 29 814 016 30 590 691 Arvonkorotus/arvonalennus (5 587 468) (1 315 724) Arvopapereiden lainaksi antamisesta saadut tulot 115 810 99 651 Rahoitusvarojen toteutuneet myyntivoitot 9 176 574 1 162 567 Siirretyistä lainoista kertyneet korot 6 572 571 4 405 009 Rahaston rahoitusomaisuuden sijoittamisesta saadut korot 40 109 123 35 209 330



3.2.4.Toiminnan tuotot ja kulut Toiminnan tuloksena oli 1 113 894 euron alijäämä, johon vaikuttivat EIP:n hallinnointipalkkiot (861 228 euroa), muut toimintakulut (lähinnä säilytysmaksut; 190 955 euroa), ulkoisen tilintarkastuksen palkkiot (39 500 euroa), realisoitumattomat kurssivoitot siirretyistä lainoista (477 789 euroa) ja EIP:n kertyneet takaisinperintämaksut (500 000 euroa; sovittu enimmäismäärä). 4.Rahaston varojen käyttö Rahaston varojen käytöllä tarkoitetaan kaikkia rahaston rahoitussitoumuksia. 4.1.Maksulaiminlyöntien seurauksena suoritetut maksut Rahastolle maksulaiminlyöntien vuoksi esitetyt takausvaateet